stanford-oval/wikipedia huggingface dataset:
Flagstaff
Talous

Metsätalous muodostaa edelleen Flagstaffin talouden kulmakiven. Talous on kuitenkin monipuolistunut ja merkitystä on myös turismilla, hallinnolla, koulutuksella, liikenteellä, sekä tutkimus- ja kehitystyöllä. Kaupungin ehkä tunnetuin tutkimuslaitos on Lowellin observatorio. Matkailijoita Flagstaffissa käy noin viisi miljoonaa vuosittain. Lähistöllä sijaitsee esimerkiksi astronauttien koulutuksessa käytetty Arizonan suuri meteoriittikraatteri, Grand Canyonin kansallispuisto, Painted Desert -aavikko ja Arizona Snow Bowl -laskettelukeskus.
Kotitalouksien keskimääräiset vuosittaiset ansiot Flagstaffissa aikavälillä 2012–2016 olivat 50 677 USD ja henkilöä kohden 25 540 USD. 23,3 % väestöstä eli köyhyysrajan alapuolella.
Väestö

Flagstaffin asukasluku oli vuoden 2010 väestönlaskennan mukaan 65 870 ja vuoden 2017 arvion mukaan 71 975. Flagstaffin kaupungin asukkaista 75,6 % oli taustaltaan valkoisia, 2,6 % afroamerikkalaisia, 10,1 % intiaaneja, 19,3 % latinoja mistä tahansa rodusta ja 2,8 % aasialaisia. 17,7 % kaupungin asukkaista puhui kotonaan jotakin muuta kieltä kuin englantia ja 6,5 % kaupungin asukkaista oli syntynyt ulkomailla.
Kaupungissa sijaitsee vuonna 1899 perustettu Pohjois-Arizonan yliopisto.
San Francisco Peaks-vuoria kaupungin taustalla.
Valokuva kaupungista vuoden 1899 paikkeilta.
Lowellin observatorion Clark Dome.
Katuhait

| Katuhait> Street Sharks |
| --- | --- |
 Sarjan aloitusruutu
Tyyli:  Animaatio Sci-fi Seikkailu Toiminta
Kestoaika:  30 min.
Pääosissa:  Lee Tockar Matt Hill Andrew Rannells D. Kevin Williams J. Michael Lee
Alkuperämaa:   Yhdysvallat
Alkuperäiskieli:  englanti
Verkko:   MTV3
Esitetty:   1. syyskuuta 1994 – 15. huhtikuuta 1995
Jaksoja:  40
Tuotanto
Käsikirjoittaja(t):  Robert Askin  Phil Harnage Gildart Jackson
Tuotantoyhtiö(t):  DiC Enterprises
Aiheesta muualla
Virallinen sivusto
IMDb 
Katuhait (Street Sharks) on vuosina 1994–1996 esitetty yhdysvaltalainen animaatiosarja. Katuhait olivat joukko teini-ikäisiä poikia, joihin paha Tohtori Paradigma ruiskutti hain DNA:ta. Pojat muuttuivat ihmishai-hahmoiksi, joilla jokaisella oli omat erikoiset kykynsä. Päämääränä Katuhailla oli suojella maapalloa taistelemalla arkkivihollistaan Tohtori Paradigmaa vastaan, joka itsekin muuttui ihmispiraijaksi.
Animaatiosarjan hahmoista valmistettiin 1990-luvulla suosittuja lelufiguureita.
Aiheesta muualla

Katuhait tuotantoyhtiön kotisivuilla (englanniksi)
Katuhait TV.comissa (Arkistoitu – Internet Archive) (englanniksi)
Katuhait Big Cartoon Databasessa (englanniksi)
Kivistön kirjasto

| Mosaiikin kirjasto |
| --- | --- |
Sijainti:  Topaasikuja 11, 01700 Vantaa (Kivistö)
Koordinaatit:  60.31498°N, 24.84862°E
Tyyppi:  Vantaan kaupunginkirjaston toimipiste
Perustettu:  7. lokakuuta 2020
Lakkautettu:  suljettu 30. kesäkuuta 2023 (jatkaja Mosaiikin kirjasto 5. lokakuuta 2023-)
Kotisivut
Kivistön kirjasto oli Vantaan Kivistössä sijaitseva kirjasto. Se oli osa Vantaan kaupunginkirjastoa ja Helmet-kirjastoa. Kivistön kirjasto sijaitsi Topaasikujalla, lähellä Kivistön rautatieasemaa. Kirjaston vieressä olimyös nuorisotila.
Kivistön kirjaston väliaikaistilat olivat pienet, ja niissä yritettiin tähdätä laadukkuuteen eikä suureen valikoimaan.
Kivistön kirjasto sulki ovensa kesäkuun 2023 lopussa. Toiminta jatkui Kivistön kauppa- ja palvelukeskuksessa lokakuussa 2023, osana kaupunkikultuurikeskus Mosaiikkia.  Samalla kirjaston nimi vaihtui Mosaiikin kirjastoksi.
Kirsi Ahonen

| Kirsi Ahonen |
| --- | --- |
 Kirsi Ahonen Kalevan kisoissa 2008
Henkilötiedot
Syntynyt: 8. huhtikuuta 1976 (ikä 48) Jurva
Kansalaisuus:   Suomi
Ammatti:  valmennuspäällikkö
Yleisurheilija
Laji:  keihäänheitto
Ennätykset:  60,98 m (2006)
Kirsi Marika Ahonen (s. 8. huhtikuuta 1976 Jurva) on suomalainen keihäänheittäjä. Aktiiviurallaan hän edusti Vaasan Vasamaa, Lapuan Virkiää ja Turun Weikkoja. Häntä valmensi uransa aikana Kari Häkkilä, Tapio Korjus, Ari Weckström ja Mia Strömmer.
Ahonen on edustanut Suomea kerran aikuisten arvokilpailuissa: Göteborgin EM-kilpailuissa 2006, jossa hän sijoittui karsinnassa 24:nneksi heitettyään tuloksen 53,33.
Kalevan kisoista Ahosella on neljä mitalia. Tampereella 2008 hän voitti kultaa, Espoossa 2009 ja Turussa 2011 hopeaa ja Turussa 2001 oli pronssilla. Keihäänheiton talvimestaruuden hän on voittanut vuosina 2000, 2001, 2003, 2004, 2005, 2006, 2007 ja 2009. Suomi–Ruotsi-maaotteluun Ahonen osallistui viidesti, parhaana sijoituksenaan toinen.
Ahosen ennätys keihäänheitossa on 60,98, jonka hän heitti vuoden 2006 heinäkuussa Helsingissä. Hän on kilpaillut myös kuulantyönnössä ja kiekonheitossa.
Ahonen lopetti kilpauransa olkapäävamman vuoksi vuonna 2008 ja opiskeli tämän jälkeen Kuortaneella ammattivalmentajatutkinnon. Joulukuussa 2017 Ahonen aloitti Espoon Tapioiden valmennuspäällikkönä.
Aktiiviurallaan Ahonen oli 170 cm pitkä ja painoi 70 kg.
Kausien parhaat heitot

1999 57,51 Seinäjoki 7.8.
2000 59,75 Kuortane 24.6.
2001 57,00 Vaasa 15.7.
2002 58,61 Lahti 16.6.
2003 58,81 Helsinki 18.8.
2004 58,59 Marsa 14.3.
2005 57,53 Kuortane 26.6.
2006 60,98 Helsinki 26.7.
2007 55,89 Jalta 17.3.
2008 58,86 Tampere 26.7.
2009 55,68 Bergen 20.6.
2010 46,63 Kajaani 6.8.
2011 52,91 Raisio 28.7.
2012 50,52 Laitila 2.8.
2013 49,83 Vaasa 26.7.
Kivistön koulu

| Kivistön koulu |
| --- | --- |
 Kivistön koulu Vantaan Kivistössä. Kuvan vasemmassa osassa laajennusosa Pikkukakkonen (2002).
Sijainti:  Keimolantie 18, 01700 Vantaa
Koordinaatit:  60.3164°N, 24.8455°E
Tyyppi:  suomenkielinen peruskoulu, alakoulu
Perustettu:  1. huhtikuuta 1962
Lakkautettu:  1. elokuuta 2016
Rehtori:  Sari Silander, vararehtori Hanna Kurjenluoma
Luokat:  1–6
Oppilaita:  noin 300
Verkkosivut
Kivistön koulu oli Vantaan Kivistön kaupunginosassa, Kehäradan Kivistön rautatieaseman luoteispuolella  sijainnut noin 300 oppilaan suomenkielinen alakoulu (luokka-asteet 1–6). Koulu oli aloittanut paikallaan vuonna 1962. Kouluun oli vuodesta 2002 kuulunut myös nimellä Pikkukakkonen tunnettu siirrettävä laajennusosa.
Kivistön koulu lakkautettiin 1. elokuuta 2016, koska se purettiin asuintalojen tieltä. Syyslukukaudeksi 2016 otettiin käyttöön läheiseen Aurinkokiven palvelutalon yhteyteen sijoittuva uusi Aurinkokiven koulu (alakoulu), jonne Kivistön koulun oppilaat pääosin siirtyivät. Aurinkokiven koulu on nykyään yhtenäiskoulu, joka kattaa luokka-asteet 0–9.
Kirjailija Matti Summanen toimi opettajana Kivistössä kevääseen 1998 saakka.
Karl Jansky

| Karl Jansky |
| --- | --- |
 Karl Jansky
Henkilötiedot
Koko nimi:  Karl Guthe Jansky
Syntynyt: 22. lokakuuta 1905 Norman, Oklahoma
Kuollut: 14. helmikuuta 1950 (44 vuotta) Red Bank, New Jersey
Kansalaisuus:  Yhdysvallat
Koulutus ja ura
Tutkimusalue:  fysiikka
Karl Guthe Jansky (22. lokakuuta 1905 Norman, Oklahoma – 14. helmikuuta 1950 Red Bank, New Jersey) oli yhdysvaltalainen fyysikko. Häntä pidetään yhtenä radiotähtitieteen perustajista. Jansky löysi radiosignaaleja, jotka olivat peräisin maapallon ulkopuolelta tutkiessaan Bell Laboratoriesilla Atlantin ylittävän radioliikenteen häiriöiden lähteitä.
Henkilökohtainen elämä

Jansky syntyi vuonna 1905 Oklahomassa ja vietti lapsuutensa Madisonissa Wisconsinissa jossa hänen isänsä oli Wisconsinin yliopistossa sähkötekniikan professori. Hän suoritti fysiikan kandidaatin tutkinnon vuonna 1927 Wisconsinin yliopistossa ja jatkoi sen jälkeen ylimääräisen vuoden opiskelua mutta ei suorittanut koskaan opinnäytettään. Jansky avioitui vuonna 1929 Alice Larue Knappin kanssa ja he saivat kaksi lasta. Hänellä oli munuaissairaus jonka seurauksiin kuoli hän 44-vuotiaana vuonna 1950.
Ura

Opiskelunsa lopetettuaan hän meni Bell Laboratoriesille töihin New Jerseyhin. Hänen ensimmäisenä tehtävänään siellä oli tutkia ajoittaisia radiohäiriöiden lähteitä jotka häiritsivät Atlantin ylittävää radioliikennettä. Hän rakensi tarkoitusta suunta-antennin joka pyöri keskiakselin ympäri 360° sitä varten rakennetulla ympyrän muotoisella radalla T-Fordin pyörien varassa. Sitä kutsuttiin nimellä ”Janskyn karuselli”. Hän teki tutkimuksensa vuosina 1930–1932 20,5 MHz (14,6 metriä) taajuudella.
Kun Jansky oli kerännyt kuukausia antennilla tietoja hän pystyi kolme erilaista häiriötä: paikalliset ukkosmyrskyt, kaukaiset ukkosmyrskyt ja yhden jonka alkuperää ei tunneta. Hän varoi tekemästä uskaliaita päätelmiä mutta epäili häiriön tulevan Linnunradan galaksin keskeltä.
Hän oli tutkinut tätä häiriötä yli vuoden ajan ja huomasi että se suureni ja pieneni kerran vuorokaudessa. Aluksi hän ajatteli sen johtuvan Auringosta. Häiriö sirtyi kuitenkin muutaman kuukauden kuluttua pois Auringon suunnasta, ja sen lisäksi hän huomasi että häiriö ei toistunut 24 tunnin jaksoissa. Häiriö toistui 23 tunnin ja 56 minuutin jaksossa mikä on täh­ti­vuo­ro­kau­den pituus. Häiriö oli voimakkain Jousimiehen tähdistössä minkä vuoksi Jansky oli sitä mieltä että todennäköisin vaihtoehto on Linnunradan keskusta.
Jansky esitteli päätelmänsä ja löytönsä huhtikuussa 1933 International Scientific Radio Unionin kokouksessa. New York Timesissa oli 5. toukokuuta 1933 suuri uutinen hänen löydöstään ja Wisconsinin yliopisto myönsi hänelle löytönsä perusteella maisterin paperit. Jansky olisi halunnut jatkaa tutkimuksiaan ja rakentaa 30 metrisen lautasantennin. Janskyn tutkimus Bell Laboratoriesile oli kuitenkin valmistunut ja osoittanut etteivät häiriöt vaikuta Atlantin ylittävään radioliikenteseen he siirsivät hänet toisiin tehtäviin.
Koska tuolloin oli Suuri lama ja Janskylla ei ollut tutkintoa tähtitieteestä hän ei pystynyt saamaan miltään observatorioilta rahoitusta lisätutkimuksiin. Radiotähtitiede eteni seuraavan kerran kun Grote Reber, joka oli radioamatööri ja harrastaja tähtitieteilijä kuuli Janskyn tutkimuksista ja rakensi vuonna 1937 ensimmäisen avaruuden tutkimista varten tehdyn lautasantennin.
Hänen kunniakseen on nimetty kraatteri Kuun näkyvän osan itäreunalta ja säteilyvuon yksikkö jansky sekä asteroidi 1932 Jansky.
Aiheesta muualla

Kuvia tai muita tiedostoja aiheesta Karl Jansky Wikimedia Commonsissa
Muinonen, Martti: Radioastronomian alku: Karl Jansky ja hänen ”teleskooppinsa”. Tähtiharrastustietoa – Etelä-Karjalan Novan jäsenlehti, 2/2010, 29. vsk, nro 55, s. 24–25.  Etelä-Karjalan Nova ry. ISSN 1238-0091.  Artikkelin verkkoversio. Viitattu 10.11.2020.
Jansky, K.G.: Electrical Disturbances Apparently of Extraterrestrial Origin Proceedings of the Institute of Radio Engineers.  Lokakuu 1933. Viitattu 9.11.2020. (englanniksi) doi:10.1109/JRPROC.1933.227458
Karttunen, Hannu: Vanhin tiede – Tähtitiedettä kivikaudesta kuulentoihin, s. 448.  ("Karl Guthe Jansky (1905–1950)")  Helsinki:  Ursa, 2003.  ISBN 978-952-5329-26-1.
Janskyn rakentama suunta-antenni jota nimitettiin ”Janskyn karuselliksi”.
Keeps Gettin’ Better: A Decade of Hits

| Keeps Gettin’ Better: A Decade of Hits Christina Aguilera |
| --- | --- | --- |

Kokoelmalevyn tiedot
 Äänitetty : 1998–2008
 Julkaistu: 12. marraskuuta 2008
 Tuottaja(t): Christina Aguilera, DJ Premier, Linda Perry, Guy Roche, Scott Storch, Rockwilder
 Tyylilaji: pop, dance
 Kesto: 62.59
 Levy-yhtiö: RCA
Listasijoitukset
  9.  9.
Christina Aguileran muut julkaisut
| Back to Basics 2006 | Keeps Gettin’ Better: A Decade of Hits 2008 | Bionic 2010 |
Singlet albumilta Keeps Gettin’ Better: A Decade of Hits
 ”Keeps Gettin’ Better” Julkaistu: 22. syyskuuta 2008
Keeps Gettin’ Better: A Decade of Hits on yhdysvaltalaisen laulajan Christina Aguileran ensimmäinen kokoelmalevy. RCA Records julkaisi sen 6. marraskuuta 2008, ja se sisältää Aguileran hittejä hänen aikaisemmilta studioalbumeiltaan ja lisäksi neljä uutta kappaletta: kaksi uutta versiota hänen aikaisemmista singleistään ”Genie in a Bottle” (1999) ja ”Beautiful” (2002), sekä kaksi uutta kappaletta ”Keeps Gettin' Better” ja ”Dynamite”. Kokoelma julkaistiin Yhdysvalloissa yksinoikeudella Target-kauppaketjussa.
Albumi debytoi Yhdysvalloissa Billboard 200 -listalla yhdeksäntenä. Sitä on myyty maassa noin 530 000 kappaletta.
Suomen virallisella listalla albumi oli parhaimmillaan yhdeksäntenä.
Albumin ainoa single oli ”Keeps Gettin' Better”.
Kappaleet > Kansainvälinen painos

Genie in a Bottle – 3.36
What a Girl Wants – 3.35 (Video Version)
I Turn to You – 4.39
Come on Over Baby (All I Want Is You) – 3.23 (Radio Version)
Nobody Wants to Be Lonely – 4.11 (feat. Ricky Martin)
Lady Marmalade – 4.25 (feat. Missy Elliott, Lil' Kim, Mýa ja Pink)
Dirrty – 4.45 (Video Edit, feat. Redman)
Fighter – 4.05
Beautiful – 3.59
Ain't No Other Man – 3.48
Candyman – 3.14 (Single Mix)
Hurt – 4.03
Genie 2.0 – 4.15
Keeps Gettin' Better – 3.04
Dynamite – 3.09
You Are What You Are (Beautiful) – 4.44
Yhdysvaltalainen painos
Genie in a Bottle – 3.36
What a Girl Wants – 3.35 (Video Version)
I Turn to You – 4.39
Come on Over Baby (All I Want Is You) – 3.23 (Radio Version)
Dirrty – 4.45 (Video Edit, feat. Redman)
Fighter – 4.05
Beautiful – 3.59
Ain't No Other Man – 3.48
Candyman – 3.14 (Single Mix)
Hurt – 4.03
Genie 2.0 – 4.15
Keeps Gettin' Better – 3.04
Dynamite – 3.09
You Are What You Are (Beautiful) – 4.44
Japanilainen painos
Genie in a Bottle – 3.36
What a Girl Wants – 3.35 (Video Version)
I Turn to You – 4.39
Come on Over Baby (All I Want Is You) – 3.23 (Radio Version)
Nobody Wants to Be Lonely – 4.11 (feat. Ricky Martin)
Lady Marmalade – 4.25 (feat. Missy Elliott, Lil' Kim, Mýa ja Pink)
Dirrty – 4.45 (Video Edit, feat. Redman)
Fighter – 4.05
Beautiful – 3.59
The Voice Within – 4.24 (Video Edit)
Ain't No Other Man – 3.48
Candyman – 3.14 (Single Mix)
Hurt – 4.03
Genie 2.0 – 4.15
Keeps Gettin' Better – 3.04
Dynamite – 3.09
You Are What You Are (Beautiful) – 4.44
Espanjalainen painos
Genie in a Bottle – 3.36
What a Girl Wants – 3.35 (Video Version)
I Turn to You – 4.39
Come on Over Baby (All I Want Is You) – 3.23 (Radio Version)
Ven Conmigo (Solamente Tú) – 3.11
Falsas Esperanzas – 3.10
Lady Marmalade – 4.25 (feat. Missy Elliott, Lil' Kim, Mýa ja Pink)
Dirrty – 4.45 (Video Edit ft. Redman)
Fighter – 4.05
Beautiful – 3.59
Ain't No Other Man – 3.48
Candyman – 3.14 (Single Mix)
Hurt – 4.03
Genie 2.0 – 4.15
Keeps Gettin' Better – 3.04
Dynamite – 3.09
You Are What You Are (Beautiful) – 4.44
Deluxe Edition bonus-DVD
Genie in a Bottle – 3.37 (Video)
What a Girl Wants – 4.06 (Video)
I Turn to You – 4.04 (Video)
Come On Over Baby (All I Want Is You) – 3.52 (Video)
Dirrty – 4.49 (Video)
Fighter – 4.15 (Video)
Beautiful – 4.07 (Video)
Ain't No Other Man – 4.53 (Video)
Candyman – 3.15 (Video)
Hurt – 4.04 (Video)
Arvostelut

Allmusic:
Entertainment Weekly: B+
Rolling Stone:
Käännös suomeksi
Katu

Saaristonkatu Oulun ydinkeskustassa.
Aleksanterinkatu Helsingissä.
Katu on kaupungissa tai muussa taajamassa yleensä rakennusten välissä kulkeva, asemakaavan mukaisesti rakennettu tie. Katu voi kulkea myös puiston tai torin poikki tai sellaisen reunaa pitkin, mutta useimmat kadut rajoittuvat molemmilta puoliltaan suoraan rakennustontteihin, ja usein rakennuksista on ulko-ovi suoraan kadulle. Kadulla on yleensä keskellä ajorata ja sen molemmilla puolilla hieman korkeammalla reunakiveyksellä erotetut jalkakäytävät. Toisinaan ajoradan ja jalkakäytävän välissä on lisäksi erityinen pyörätie. Poikkeuksena ovat kävelykadut ja pihakadut, joilla ajoneuvoliikenne on kielletty tai rajoitettu eikä katua ole leveyssuunnassa jaettu jalkakäytäviksi ja ajoradaksi.
Kaduille vahvistetaan asemakaavassa myös nimet. Kadun nimeä käytetään osoitenumeron ohella sen varrella olevien kiinteistöjen osoitteena.
Vanhoissa kaupungeissa kadut ovat usein kapeita ja mutkikkaita. Varsinkin 1700- ja 1800-luvulla rakennettiin monissa kaupungeissa kadut pitkiksi ja suoriksi siten, että ne leikkaavat toisensa kohtisuorasti. Tällaista kaavoitustapaa sanotaan ruutukaavaksi.
Liikenteelliseltä merkitykseltään kadut jaetaan pääkatuihin, kadun varrella olevien kiinteistöjen liikennettä palveleviin tonttikatuihin sekä kokoojakatuihin, jotka yhdistävät tonttikadut pääkatuihin. Vanhoissa kaupunginosissa nämä ryhmät eivät useinkaan ole kovin selvästi toisistaan erotettavissa.
Nykyisin useimmat kadut on päällystetty asfaltilla. Vanhoissa kaupungeissa monet kadut on kuitenkin edelleen päällystetty suorakulmaisiksi hakatuilla nupukivillä, toisinaan myös pyöreillä mukulakivillä. Myös suurempia kivi- tai betonilaattoja käytetään toisinaan varsinkin jalkakäytävien päällysteenä. Pientaloalueiden kadut saattavat olla päällystämättömiä tai päällystettyjä pikisoralla. Leveät kadut ovat usein puistokatuja, joiden varrelle on istutettu puita kadun suuntaisesti kulkeviin riveihin.
Katujen alla kulkevat kaupungeissa yleensä vesijohdot, viemärit ja kaukolämpöputket sekä sähkö- ja puhelinkaapelit.
Katujen rakentaminen ja kunnossapito kuuluvat kunnalle. Jalkakäytävien talvikunnossapidosta ovat Suomen lain mukaan kuitenkin vastuussa kadun varrella olevien kiinteistöjen omistajat.
Aiheesta muualla

Kuvia tai muita tiedostoja aiheesta Katu Wikimedia Commonsissa
Wikisitaateissa on kokoelma sitaatteja aiheesta .
Kirsten Emmelmann

| Mitalit | Mitalit | Mitalit |  |
| --- | --- | --- | --- |
|  Kirsten Emmelmann DDR:n hallimestaruuskilpailuissa vuonna 1986. |  Kirsten Emmelmann DDR:n hallimestaruuskilpailuissa vuonna 1986. |  Kirsten Emmelmann DDR:n hallimestaruuskilpailuissa vuonna 1986. |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Soul 1988 | 4×400 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 4×400 metriä |  |
|  Pronssia | Rooma 1987 | 400 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1982 | 4×400 metriä |  |
|  Kultaa | Stuttgart 1986 | 4×400 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Liévin 1987 | 200 metriä |  |
|  Hopeaa | Budapest 1983 | 400 metriä |  |
|  Hopeaa | Pireus 1985 | 200 metriä |  |
|  Pronssia | Madrid 1986 | 200 metriä |  |
Kirsten Emmelmann (o.s. Siemon, s. 19. huhtikuuta 1961 Warnemünde, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää. Hän saavutti arvokilpailumitaleja 200 ja 400 metrin juoksuissa sekä  4 × 400 metrin viestissä. Hänen edustamiaan seuroja olivat SC Empor Rostock ja SC Magdeburg. Hän on pituudeltaan 173 cm..
Emmelmann saavutti Bydgoszczin alle 20-vuotiaiden EM-kilpailuissa 1979 kultaa 4 × 100 metrin viestissä ja hopeaa 100 metrillä ajalla 11,57 sekä sijoittui viidenneksi 200 metrillä. Hän juoksi avausosuuden Itä-Saksan 4 × 400 metrin viestijoukkueessa, joka voitti Euroopan-mestaruuden Ateenassa 1982 maailmanennätysajalla 3.19,05. Hän saavutti sisäratojen EM-kilpailuissa hopeaa 400 metrillä Budapestissa 1983 ajalla 51,70 ja 200 metrillä Pireuksessa 1985 ajalla 23,06 sekä pronssia 200 metrillä Madridissa 1986 ajalla 23,28.
Emmelmann juoksi avausosuuden DDR:n joukkueessa, joka voitti 4 × 400 metrin viestin Euroopan-mestaruuden Stuttgartissa 1986  kisaennätyksellä 3.16,87. 400 metrillä hän sijoittui neljänneksi. Hän voitti 200 metrin sisäratojen Euroopan-mestaruuden Liévinissä 1987 ajalla 23,10. Saman vuoden Rooman MM-kilpailuissa hän saavutti pronssia 400 metrillä ajalla 50,20 ja juoksi toisen osuuden Itä-Saksan kultajoukkueessa 4 × 400 metrin viestissä. Soulin olympialaisissa 1988 hän juoksi niin ikään toisen osuuden DDR:n saavuttaessa "pitkässä viestissä" pronssia. 400 metrillä hän karsiutui välierissä.
Emmelmaan juoksi 400 metrin ennätyksensä 50,07 Berliinissä 23. elokuuta 1985. Hallissa hän juoksi matkan parhaimmillaan aikaan 51,62 Budapestissa helmikuussa 1983. 100 metrin ennätyksensä 11,23 hän juoksi Dresdenissä heinäkuussa 1982 ja 200 metrin ennätyksensä 22,50 Jenassa elokuussa 1981. Hän voitti kaikkiaan viisi Itä-saksan-mestaruutta.
Kirsten Siemon avioitui 100 metrin Euroopan-mestarin Frank Emmelmannin kanssa vuonna 1984 ja työskenteli myöhemmin urheilutarvikemyyjänä.
Kiyoshi Atsumi

Kiyoshi Atsumi vuonna 1963
Kiyoshi Atsumi (jap. 渥美 清; 10. maaliskuuta 1928 – 4. elokuuta 1996) oli japanilainen näyttelijä.
Atsumi aloitti koomikkona vuonna 1951 ja esiintyi ensi kerran televisiossa vuonna 1956 ja elokuvassa vuonna 1957. Hän tuli tunnetuksi kymmenistä Tora-san-elokuvista vuosina 1969–1995.
Atsumi kuoli keuhkosyöpään 68 vuoden ikäisenä.
Aiheesta muualla

Kiyoshi Atsumi Internet Movie Databasessa. (englanniksi)
Kielentunnistus

Kieliteknologiassa kielentunnistus tarkoittaa tekstin tai puheen kielen automaattista tunnistamista näytteen perusteella. Myös puhujan tai kirjoittajan murteen, yhteiskunnallisen aseman tai äidinkielen päättelemisen voidaan katsoa kuuluvan kielentunnistukseen. Kielentunnistusta on käytetty esimerkiksi tekstinkäsittely- ja tiedonhakuohjelmissa sekä puheentunnistussovelluksissa.
Kirjoitetun kielen tunnistaminen

Kirjoitetun kielen tunnistaminen voi perustua esimerkiksi näytetekstin sisältämien n-grammien (osamerkkijonojen) frekvenssien laskemiseen. Kielentunnistusohjelmaan on etukäteen syötetty tunnistettavien kielten tyypilliset n-grammijakaumat, joihin näytteen jakaumaa verrataan. Menetelmää voidaan täydentää etsimällä tekstistä eri kielille tyypillisiä pikkusanoja: esimerkiksi sana och esiintyy usein ruotsinkielisissä teksteissä.
Kielentunnistusohjelmat toimivat yleensä varsin hyvin, jos näyte on riittävän pitkä. Vaikeuksia niille tuottavat läheiset sukukielet (esimerkiksi tanska ja kirjanorja) ja paljon vieraskielisiä erisnimiä sisältävät tekstit.
Aiheesta muualla

Kenneth R. Beesley: Language Identifier: A Computer Program for Automatic Natural-Language Identification of On-Line Text (englanniksi)
Keeping the Nite Light Burning

| Keeping the Nite Light Burning Magnum |
| --- | --- | --- |

Studioalbumin tiedot
 Äänitetty : Magnum Studios, Birmingham, Yhdistynyt kuningaskunta 1993
 Julkaistu: marraskuu 1993
 Tuottaja(t): Tony Clarkin
 Tyylilaji: rock
 Kesto: 48.38
 Levy-yhtiö: Jet Records
Magnumin muut julkaisut
| Sleepwalking 1992 | Keeping the Nite Light Burning 1993 | Rock Art 1994 |
Keeping the Nite Light Burning on rockyhtye Magnumin vuonna 1993 julkaistu kymmenes studioalbumi. Se sisältää akustisia versioita yhtyeen vanhoista kappaleista.
Kappaleet

Kaikki kappaleet on säveltänyt ja sanoittanut Tony Clarkin.
"The Prize" [Acoustic] – 4:40
"Heartbroke and Busted" [Acoustic] – 3:32
"Foolish Heart" [Acoustic] – 2:56
"Lonely Night" [Acoustic] – 4:17
"Start Talking Love" [Acoustic] – 3:41
"Only a Memory" [Acoustic] – 3:43
"Need a Lot of Love" [Acoustic] – 5:41
"Maybe Tonight" [Acoustic] – 3:30
"One Night of Passion" [Acoustic] – 3:52
"Without Your Love" [Acoustic] – 4:45
"Shoot" [Acoustic] – 3:59
"Soldier of the Line" [Acoustic] – 3:59
Kokoonpano

Tony Clarkin – kitara
Bob Catley – laulu
Wally Lowe – basso
Mark Stanway – kosketinsoittimet
Mickey Barker – rummut
Kokoonpano > Vierailevat muusikot

The Red Lemon Horns:
Paul Roberts – pasuuna
Bob Poutney – trumpetti
Rob Hughes – saksofoni
Gill Stevenson – sello
Magnum
| --- | --- |
Studioalbumit:  Kingdom of Madness • Magnum II • Chase the Dragon • The Eleventh Hour • On a Storyteller’s Night • Vigilante • Wings of Heaven • Goodnight L.A. • Sleepwalking • Keeping the Nite Light Burning • Rock Art • Breath of Life • Brand New Morning • Princess Alice and the Broken Arrow • Into the Valley of the Moonking • The Visitation • On the 13th Day • Escape from the Shadow Garden • Sacred Blood "Divine" Lies • Lost on the Road to Eternity • The Serpent Rings • The Monster Roars • Here Comes the Rain
Livealbumit:  Marauder • Invasion Live • The Spirit • The Last Dance • Stronghold • Days of Wonder • The River Sessions • Wings of Heaven Live • Escape from the Shadow Garden – Live 2014 • Live at the Symphony Hall
Kokoelmat:  Mirador • Foundation • Archive • Chapter & Verse • Road To Paradise • Long Days, Black Nights • Evolution